**Մարզպետի տեղակալ Լևոն Սարգսյանը ելույթ ունեցավ Իջևանում անցկացված սամբոյի հուշամրցաշարի բացմանը 26.04.2015թ.**

 Ապրիլի 26-ին Իջևանում տեղի ունեցավ հուշամրցաշար սամբո մարզաձևից՝ նվիրված Արցախյան ազատամարտում զոհված ազատամարտիկների հիշատակին: Մասնակցում էին մարզիկներ ոչ միայն Տավուշի, այլև Շիրակի, Լոռու, Արմավիրի մարզերից և Լեռնային Ղարաբաղից: Հուշամրցաշարի մեկնարկի կապակցությամբ տեղի ունեցավ հանդիսավոր արարողություն, որին մասնկացեց և ելույթ ունեցավ Տավուշի մարզպետի տեղակալ Լևոն Սարգսյանը: Նա մարզպետ Հովիկ Աբովյանի և անձամբ իր անունից ողջունեց մրցաշարի մասնկիցներին և շնորհակալություն հայտնեց կազմակերպիչներին: Մարզպետի տեղակալը կարևորեց նման միջոցառումների անցկացումը, նշեց, որ դրանք ունեն և դաստիարակչական բնույթ, և միևնույն ժամանակ մեծ դեր են խաղում սպորտի զարգացման գործում: Նման մրցաշարերը լավագույն միջոց են պատանիների և երիտասարդության շրջանում սպորտը որպես առողջ ապրելակերպի կարևորագույն բաղադրիչ պրոպագանդելու համար,-ընդգծեց Լևոն Սարգսյանը: